Víkingar Ólafsvík hafa smátt og smátt verið að bæta stöðu sína í Pepsídeildinni og í gær tókst þeim að krækja í enn eitt stig í viðbót , gerðu þar með sitt áttunda jafntefli í sumar . Andstæðingarnir voru ekki af lakara taginu í þetta skiptið , ríkjandi Íslandsmeistara FH á heimavelli þeirra í Kaplakrika . Þau eru nú orðin 14 stigin hjá Víkingum sem eru í næstneðsta sæti deildarinnar og aðeins þrjú stig eru í næstu lið fyrir ofan á töflunni , þ.e. Keflvíkinga og Þór Akureyri . Heimamenn í FH höfðu öll tök á leiknum í fyrri hálfleik og áttu Víkingar ekki úr miklu að spila sóknarlega . FH-ingar áttu margar góðar fyrirgjafir , snéru boltanum inn að markinu undan vindinum og Einar í markinu og Víkingsvörnin var nokkrum sinnum í erfiðri stöðu . Heimamönnum tókst að skora á 28. mínútu þegar hinn firnasterki Björn Daníel skoraði með skalla af stuttu færi . Þeir bættu síðan við marki strax í byrjun seinni hálfleiks og þá var staðan orðin dökk hjá Víkingum . Þegar hálftími var liðinn af seinni hálfleik kom vendipunkturinn í leiknum . Guðmundur Steinn Hafsteinsson fékk þá góðan bolta inn fyrir vörn FH og Róbert markvörður rændi hann upplögðu marktækifæri með því að fella hann . Róbert fékk að fjúka útaf og Antonio Jose Espinosa skoraði af öryggi úr vítinu . Þar með voru Víkingar komnir inn í leikinn og einum fleiri á vellinum . Þeir nýttu það með því að blása til sóknar og úr einni þeirra , á 79. mínútu , jöfnuðu Víkingar þegar Insa Bohigues Fransisco stökk hæst í teignum og skallaði boltann í markið . Eftir þetta voru Víkingar nær því að skora sigurmarkið en heimamenn , en niðurstaðan varð 2 : 2 jafntefli . Landsleikjahlé verður nú í Pepsídeildinni til fimmtudagskvöldsins 12. september þegar 19. umferð hefst en þá fá Víkingar topplið KR í heimsókn . Fresta þurfti leik ÍA og KR í gær vegna slæma vallarskilyrða á Akranesi .